12. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 11365/818 της 16 Ιαν./19 Μαρτ.  1965 (ΦΕΚ Β΄ 202) Περί συμπληρώσεως της υπ’ αριθ. 95477/7352/24.5.1960 κοινής αποφάσεως των Υπουργών Εμπορίου και Γεωργίας. Έχοντες υπ’ όψει: 1)Το άρθρ. 12 παρ. 3 του Νόμ. 3999/1959 «περί ελέγχου του εξαγωγικού εμπορίου και άλλων τινών διατάξεων». 2)Το άρθρ. 19 παρ. 8 του Νόμ. 4035/1960 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». 3)Το υπ’ αριθ. 657/17.10.1964 Β.Δ/μα «περί επιβολής ποιοτικού ελέγχου των προς εξαγωγήν αρωματικών και φαρμακευτικών δρογών». 4)Την υπ’ αριθ. 95477/7352/24.5.1960 κοινήν απόφασιν ημών, αποφασίζομεν: Συμπληρούμεν την ως ανωτέρω υπ’ αριθ. 95477/7352/24.5.1960 κοινήν απόφασιν ημών, ως κάτωθι: 1.Ορίζομεν την δαπάνην εφαρμογής Κρατικού Σήματος επί των εξαγομένων και υποκειμένων εις ποιοτικόν έλεγχον αρωματικών και φαρμακευτικών δρογών εις 1%ο, επί της αξίας εμπορεύματος της αναγραφομένης εις το σχετικόν τιμολόγιον ή τα λοιπά φορτωτικά έγγραφα, ήτοι επί της τιμολογιακής αξίας τούτου F.O.B. 2.H ισχύς της παρούσης άρχεται μετά δέκα πέντε ημέρας από της υπογραφής της. Η παρούσα δημοσιευθήτω δια της Εφημερίδος της Κυβερνήσεως. 